સલીમ ખાનને કોઈ રિપોર્ટરે પૂછેલું કે, ‘ફિલ્મ કેવી રીતે લખાય છે ?’ સલીમ ખાનનો જવાબ હતો, ‘ઓડિયન્સને મઝા આવે તે રીતે. ફુટબોલની રમત હોય ત્યારે બોલ તમારે તમારા પગમાં જ નથી રાખવાનો કે, વધારે પડતો ઓડિયન્સને પણ નથી આપી દેવાનો. આ રમતમાં છેલ્લે સુધી ગોલ ક્યારે થશે, તેની આતુરતામાં ઓડિયન્સનો શ્વાસ ઉંચો નીચો થવો જોઈએ. જેને ફિલ્મની પટકથા લખી કહેવાય.’ તો આ પરિપ્રેક્ષ્યમાં ફિલ્મનો રિવ્યુ કેવો હોવો જોઈએ ? બોલ પોતાની જ પાસે રાખવાનો, વાચકને નથી આપવાનો એવું ? બિલ્કુલ નહીં અહીં વાચકની પાસે જ બોલ રહેવા દેવાનો છે. તેને ગમે ત્યારે ગોલ કરે, તેને ન ગમે તો ગોલ ન જ કરે. રિવ્યુ વાંચ્યા બાદ લખનારા પર ભરોસો બેસે તો ફિલ્મ જોવા જવાની અને ન બેસે તો પોતાના પૈસાનું પાણી કરી નાખવાનું. અત્યારે ફિલ્મ રિવ્યુમાં ફની ક્વોટેશનો ખૂબ સરસ આવે છે. ઉપરથી હેટસ્ટોરી-4 પર માછલા ધોવાની પ્રક્રિયા પણ ચાલી રહી છે. પરંતુ હેટ સ્ટોરી-4 કરતા પણ ખરાબ ફિલ્મો હોલિવુડમાં બનેલી. જેનું અમેરિકાના ખ્યાતનામ ફિલ્મ રિવ્યુઅર રોજર એબર્ટે મસ્તમજાના કોમેડી વાક્યો લખી એન્ટરટેઈનમેન્ટ પૂરૂ પાડેલું. રિડ ઈટ…